cyanic-selkie/wikianc huggingface dataset:
Ιερά Σινδόνη
Εντούτοις, το βασικό επιχείρημα κατά των παραπάνω μελετών έχει να κάνει με την αμφισβήτηση του τρόπου με τον οποίο έχει ληφθεί το δείγμα προς εξέταση και όχι της μεθόδου (radiocarbon dating) που χρησιμοποιήθηκε. Επιστήμονες υποστηρίζουν ότι τα αποτελέσματα των μελετών του 1988 προήλθαν από την ανάλυση του άκρου που χρησιμοποιήθηκε για τη χρονολόγηση και όχι του κύριου μέρους του υφάσματος. Όπως εξηγούν, η φωτιά που ξέσπασε το 1532 στο παρεκκλήσι όπου φυλασσόταν η Σινδόνη προκάλεσε φθορές στο ύφασμα, οι οποίες επιδιορθώθηκαν με την τοποθέτηση μπαλωμάτων από καινούριο ύφασμα. Μέρος του υφάσματος αυτού χρησιμοποιήθηκε για να προσδιοριστεί η χρονολογία του υφάσματος με τη μέθοδο της ραδιοχρονολόγησης. Όπως υποστηρίζεται, η φωτιά και η ανακατασκευή είχαν ως αποτέλεσμα την αλλαγή της ποσότητας του ραδιενεργού άνθρακα στο ύφασμα και γι' αυτό τα αποτελέσματα της ραδιοχρονολόγησης δε βρίσκονται σε συμφωνία με άλλες παρατηρήσεις, όπως η τεχνολογία παραγωγής λινού (linen technology production) και η χημεία των ινών (chemistry of fibers) που είχαν γίνει απευθείας στο κύριο μέρος του υφάσματος το 1978. Συγκεκριμένα, η τεχνολογία που χρησιμοποιήθηκε για την κατασκευή του υφάσματος, η χημική του σύνθεση, και η έλλειψη βανιλίνης στη λιγνίνη του υποδεικνύουν πολύ μεγαλύτερη ηλικία από αυτήν που αναφέρθηκε από τις αναλύσεις της ράδιοχρονολογησης, προκαλώντας εύλογα ερωτήματα για την εγκυρότητα του δείγματος που χρησιμοποιήθηκε.
Ιστορία της Σινδόνης
Πριν το Μεσαίωνα η ιστορία της Σινδόνης του Τορίνο είναι σκοτεινή και καλύπτεται από μυστήριο. Πιθανολογείται ότι μετά τη Σταύρωση και την Ανάσταση του Χριστού (ή όταν η Ιερουσαλήμ καταστράφηκε από τους Ρωμαίους το 70 μ.Χ.) μεταφέρθηκε στην Έδεσσα της Μικράς Ασίας (σημερινή Ούρφα της Τουρκίας). Είχε γίνει γνωστό ως Άγιο Μανδύλιο ή Εικόνα της Έδεσσας, γιατί ήταν διπλωμένο έτσι ώστε να φαίνεται, μόνο το πρόσωπο μέσα σε ανοιχτή θήκη. Οι Βυζαντινοί εισέβαλαν στην Έδεσσα το 944 μ.Χ. με σκοπό να αποκτήσουν το ύφασμα και να το πάρουν μαζί τους στην Κωνσταντινούπολη. Η Δ' Σταυροφορία το 1204 λεηλάτησε την Βασιλεύουσα, και μέχρι τον 14ο αιώνα η Σινδόνη εξαφανίστηκε.
Το 1452, το ύφασμα πωλήθηκε στο Λουδοβίκο δούκα της Σαβοΐας, ο οποίος ανέγειρε ειδικό παρεκκλήσι και τοποθέτησε τη Σινδόνη στο Σαμπερύ της Γαλλίας το 1464. Το 1532, προκλήθηκε πυρκαγιά στο παρεκκλήσι, που προκάλεσε φθορές στη Σινδόνη, με αποτέλεσμα η οικογένεια της Σαβοΐας να τη μεταφέρει στο Τορίνο της Ιταλίας, όπου βρίσκεται μέχρι σήμερα. Η μοναδική φορά που μεταφέρθηκε από το Τορίνο ήταν τα χρόνια του Β' Παγκοσμίου Πολέμου, όταν τοποθετήθηκε στο μοναστήρι του Μοντεβεγκίνε, στο Αβελίνο της νότιας Ιταλίας, για να παραμείνει αργότερα οριστικά στο Τορίνο.
Περιγραφή
Η Σινδόνη φέρει την εικόνα ενός γενειοφόρου άνδρα, εμπρός και πίσω, ηλικίας περίπου 33 ετών, με ύψος περίπου 1,80 μ. και βάρος 77 κιλά. Σε όλο το μήκος του υφάσματος υπάρχουν κηλίδες αίματος που αποδίδονται σε θάνατο από σταύρωση. Είναι εμφανείς τρύπες από καψίματα και μερικές σταγόνες νερού από την πυρκαγιά του 1532. Ο άνθρωπος της Σινδόνης φέρει στους καρπούς των χεριών και στα πόδια σημάδια από αίμα που σημαίνει ότι σταυρώθηκε και επίσης στην πλάτη σημάδια από μαστίγωση. Στο πρόσωπο, υπάρχουν διογκώσεις που είναι αιματώματα, τα οποία είναι ιδιαίτερα ορατά στο δεξί μάγουλο. Σε όλο το σώμα υπάρχουν σημάδια από μώλωπες και πληγές. Στο μέτωπο, στον αυχένα και στα μαλλιά που είναι μακριά, υπάρχει αίμα, ενώ πληγές καλύπτουν την περιφέρεια του κεφαλιού, που μάλλον έχουν προκληθεί από στεφάνι φτιαγμένο από μυτερά αγκάθια. Στο στήθος και στην πλάτη φαίνονται γδαρσίματα, που πιθανώς έγιναν από μαστίγιο, όργανο βασανισμού των ρωμαϊκών χρόνων. Στη δεξιά ωμοπλάτη, υπάρχουν τετραγωνικές εκχυμώσεις που αποδίδονται σε βαρύ αντικείμενο, που μπορεί να ήταν ο οριζόντιος δοκός του σταυρού που ο καταδικασμένος κουβαλούσε μέχρι τον τόπο της εκτέλεσης. Στη δεξιά θωρακική περιοχή βρέθηκαν σημάδια αίματος, που έχουν τα χαρακτηριστικά εκείνα πτωτικού αίματος.
Πρόγραμμα STURP του 1978
Τον Οκτώβριο του 1978, μία ομάδα Αμερικανών ερευνητών και τεχνικών, επικουρούμενη από δύο Ιταλούς συνεργάτες, τον Govanni Rigi (μικροαναλυτής) και τον Luigi Gonella (επιστημονικός συνεργάτης του Καρδινάλιου του Τορίνο), προχώρησε στην ανάλυση της Ιεράς Σινδόνης. Η ομάδα χρησιμοποίησε διαφορετικές τεχνικές ανάλυσης του υφάσματος, όπως φωτογραφική απεικόνιση, υπέρυθρη και υπεριώδη φασματοσκοπία, υπέρυθρη (ΙR) θερμογραφία, μέθοδο φθορισμού ακτίνων Χ, και ακτινογραφική απεικόνιση. Συγκεντρώθηκαν, επίσης, μικροσκοπικά δείγματα διαφόρων ειδών εικόνων και σημείων του υφάσματος για χημικές δοκιμές. Λήφθηκαν χιλιάδες φωτογραφίες και χρειάστηκαν περισσότερες από 100.000 ώρες εργαστηριακής επεξεργασίας των δεδομένων που συλλέχθηκαν, κάτι το οποίο οδήγησε στην παραγωγή περίπου τριάντα άρθρων σε συνέδρια και επιστημονικά περιοδικά με κριτές.
Τα συμπεράσματα της ομάδας ήταν τα εξής:
=== Ραδιοχρονολόγηση του 1988 === Τον Απρίλιο του 1988, παρουσία του Αρχιεπισκόπου του Τορίνο Anastasio Ballestrero, του καθηγητή Luigi Gonella (συμμετείχε και στην ομάδα STURP), δύο ειδικών στην κλωστοϋφαντουργία, αντιπρόσωπο του Βρετανικού Μουσείου, και αντιπροσώπους των τριών εργαστηρίων ραδιοχρονολόγησης (Πανεπιστημίων Οξφόρδης, Ζυρίχης και Αριζόνας), ο καθηγητής Giovanni Riggi αφαίρεσε μία λωρίδα από το ύφασμα της Σινδόνης του Τορίνο. Η λωρίδα προήλθε από την κάτω αριστερή γωνία του υφάσματος, η οποία χωρίστηκε σε τρία μέρη, περίπου 50 mg σε βάρος (Δείγμα 1). Τα δείγματα αυτά τυλίχθηκαν σε αλουμινόχαρτο και τοποθετήθηκαν σε αριθμημένα δοχεία από ανοξείδωτο χάλυβα. Δύο δείγματα ελέγχου (control samples) αποτελούμενα από κομμάτια υφάσματος ανάλογου βάρους τοποθετήθηκαν σε δύο άλλα δοχεία (Δείγμα 2 και 3), όπως επίσης και το τρίτο δείγμα ελέγχου σε μορφή νημάτων (Δείγμα 4).
Το κάθε εργαστήριο έλαβε ένα δείγμα από το ύφασμα και τρία δείγματα ελέγχου, ενώ δε γνώριζε ποιο ήταν το δείγμα από τη Σινδόνη του Τορίνο. Το πρώτο δείγμα ελέγχου περιείχε λινό 11-12 αι. μ.Χ, προερχόμενο από έναν τάφο που ανακαλύφθηκε στη Νουβία της Αιγύπτου το 1964. Το δεύτερο δείγμα ελέγχου περιείχε λινό από μούμια της Κλεοπάτρας αρχών 2 αι. μ.Χ. από τη Θήβα, το οποίο φυλασσόταν στο Τμήμα Αιγυπτιακών Αρχαιοτήτων του Βρετανικού Μουσείου. Το τρίτο δείγμα προερχόταν από ένα ένδυμα 1290-1310 μ.Χ. του Αγίου Λουδοβίκου της Τουλούζης, το οποίο βρισκόταν στο παρεκκλήσι της Βασιλικής του Αγίου Μάξιμου στη Γαλλία.
Μετά την ανάλυση των δειγμάτων, τα εργαστήρια έστειλαν τα αποτελέσματα στο Βρετανικό Μουσείο για στατιστική ανάλυση. Τα αποτελέσματα έδειξαν ότι για κάθε εργαστήριο δεν βρέθηκε σημαντική διαφορά μεταξύ των αποτελεσμάτων της χρονολόγησης, παρόλο που το κάθε εργαστήριο χρησιμοποίησε τη δική του διαδικασία καθαρισμού.
Στον Πίνακα 1 αποτυπώνονται περιληπτικά οι μέσες τιμές ραδιοχρονολόγησης και η αξιολόγηση της εργαστηριακής διασποράς. Σημείωση: οι χρονολογίες είναι σε χρόνια πριν την εισαγωγή μεθόδου ραδιοχρονολόγησης (έτος αναφοράς), η οποία ξεκίνησε το 1950.
Στον Πίνακα 2 αποτυπώνεται το βαθμονομημένο εύρος ημερομηνιών για το κάθε δείγμα στο επίπεδο σημαντικότητας 68% και 95%. Εν κατακλείδι, τα αποτελέσματα των μετρήσεων ραδιενεργού άνθρακα στα εργαστήρια της Αριζόνας, της Οξφόρδης και της Ζυρίχης καταλήγουν σε ένα βαθμονομημένο εύρος ηλικίας του λινού της Σινδόνης του Τορίνο στο 1260-1390 μ.Χ. με πιθανότητα 95%. Τα αποτελέσματα αυτά δείχνουν ότι το λινό είναι μεσαιωνικό.
Τοποθέτηση της Καθολικής Εκκλησίας
Παρά την αμφισβήτηση των αποτελεσμάτων της ραδιοχρονολόγησης, η Καθολική Εκκλησία αρνείται να γίνει επαναχρονολόγηση ραδιενεργού άνθρακα στο ύφασμα. Με βάση τον καθηγητή αρχαιολογίας Jacques Evin, το ύφασμα είναι πολύ ευαίσθητο και αποτελεί ένα έργο τέχνης. Το σημαντικότερο πια είναι η συντήρησή του. Εξάλλου, εάν γινόταν επανεξέταση, το σημείο από το οποίο θα γινόταν η λήψη του δείγματος θα έπρεπε να απομακρυνθεί για να εξεταστεί, κάτι το οποίο θα προκαλούσε ανεπανόρθωτη βλάβη στο ύφασμα.
Τρισδιάστατη αναπαράσταση
Το 2018, ερευνητική ομάδα με επικεφαλής τον καθηγητή Τζούλιο Φάντι, ο οποίος ασχολείται με τη μελέτη της Σινδόνης του Τορίνο τα τελευταία 20 χρόνια, ανακατασκεύασε τη φυσική εικόνα του άνδρα που έχει εντυπωθεί στο ύφασμα. Η ανακατασκευή διήρκησε 2 χρόνια στην οποία συμμετείχαν το Πανεπιστήμιο και το Νοσοκομείο της Πάδοβας. Οι ερευνητές μέτρησαν τουλάχιστον 370 ραπίσματα στο σώμα του άνδρα, ενώ πιστεύεται ότι πιθανότατα θα υπήρχαν τουλάχιστον 600 πληγές σε όλο του το σώμα, αν το ύφασμα κάλυπτε και τα πλευρά του. Επιπλέον, η τρισδιάστατη αναπαράσταση έκανε δυνατή την αποκάλυψη ότι τη στιγμή του θανάτου του, ο άνδρας της Σινδόνης έγερνε προς τα δεξιά, επειδή ο δεξής του ώμος μετατοπίστηκε τόσο σοβαρά πριν τη σταύρωση, ώστε να τραυματιστούν τα νεύρα του. Επιπλέον ο καθηγητής Φάντι υποστήριξε πως ο μόνος τρόπος να γίνει αποτύπωση σε τμήμα των ινών της σινδόνης θα ήταν μέσω σημαντικής ποσότητας ηλεκτρικής ενέργειας η οποία δεν ήταν διαθέσιμη την περίοδο πριν το 1800μ.χ. Ακόμα και η εργαστηριακή του προσπάθεια όμως να αποτυπώσει τη μορφή μέσω μηχανημάτων παροχής ρεύματος απέτυχε σε σημαντικό βαθμό κάτι το οποίο τον οδηγεί στο συμπέρασμα πως η αποτύπωση έγινε μέσω ηλεκτρικής ενέργειας που βγήκε από το σώμα του νεκρού. Αντί δηλαδή να αμφισβητήσει μέσα από την πολυετή έρευνα του την αυθεντικότητα της Σινδόνης κατέληξε μάλλον στην επιστημονική επιβεβαίωση μιας διαδικασίας που προσομοιάζει σε όσα από τις Γραφές περιγράφονται για την Ανάσταση.
Εξωτερικοί σύνδεσμοι
Κατηγορία:Θρησκευτικά αντικείμενα Κατηγορία:Τορίνο
1502 Αρέντα
Φυσικά χαρακτηριστικά
Η μέση διάμετρος της Αρέντας εκτιμάται σε 33,22 χιλιόμετρα. Ο φασματικός τύπος της είναι Xc, ενώ το άλβεδό της είναι 0,0367 ± 0,003. Η Αρέντα περιστρέφεται γύρω από τον εαυτό της με περίοδο 40 ως 52 ώρες περίπου, μία πολύ αργή περιστροφή για αστεροειδή.
Εξωτερικοί σύνδεσμοι
Αρεντα
Baileys Irish Cream
thumb|200px|right|Ένα μπουκάλι Baileys των 700ml To Baileys Irish Cream (ή απλά Baileys), είναι ένα Ιρλανδικό λικέρ που έχει ως βάση ουίσκι και κρέμα, και κατασκευάζεται από την R. A. Bailey & Co. of Dublin, Ireland. Έχει περιεκτικότητα 17% σε αιθυλική αλκοόλη.
Εισηγμένο το 1974, το Baileys ήταν το πρώτο Ιρλανδικό λικέρ κρέμας στην αγορά, αν και σήμερα υπάρχει ένας αυξανόμενος αριθμός άλλων διαθέσιμων παρόμοιων ποτών.
Παρασκευή
Το Baileys ήταν το πρώτο λικέρ που συνδύασε επιτυχημένα την κρέμα και το αλκοόλ. Η κρέμα και το ουίσκυ είναι ομογενοποιημένα διαμορφώνοντας ένα γαλάκτωμα, με την ενίσχυση ενός γαλακτωματοποιητή που περιέχει φυτικό έλαιο. Αυτή η διαδικασία αποτρέπει το διαχωρισμό του ουίσκυ και της κρέμας. Η ποσότητα άλλων χρησιμοποιούμενων συστατικών δεν είναι γνωστή, αλλά περιλαμβάνει σοκολάτα, βανίλια, καραμέλα και ζάχαρη. Σύμφωνα με τον κατασκευαστή δεν απαιτείται κανένα συντηρητικό, καθώς το ουίσκυ χρησιμοποιείται για να συντηρήσει την κρέμα.
Η κρέμα που χρησιμοποιείται στο ποτό προέρχεται από την Avonmore Waterford Plc -ένα συνεταιριστικό γαλακτοκομείο που βρίσκεται περίπου 70 μίλια έξω από το Δουβλίνο. Περισσότερα από 4 εκατομμύρια λίτρα Ιρλανδικής κρέμας ετησίως χρησιμοποιούνται στην παραγωγή του Baileys. Αυτό ανέρχεται στο 4,3% της συνολικής παραγωγής γάλακτος της Ιρλανδίας.
Αποθήκευση και ζωή του προϊόντος στο ράφι
Σύμφωνα με τον κατασκευαστή, το Baileys έχει ζωή προϊόντος στο ράφι διαρκείας 24 μηνών και πρέπει να αποθηκευτεί μεταξύ 0o και 25ο C.
Σερβίρισμα
Το Baileys σερβίρεται με πάγο, αναμειγμένο με θρυμματισμένο πάγο, με καφέ ή σε διάφορα κοκτέιλς.
Η Ιρλανδική Κρέμα μπορεί να καταναλωθεί και σκέτη, με πάγο ή ως τμήμα ενός κοκτέιλ. Συνήθως χρησιμοποιείται ως προσθήκη στον καφέ αντί κρέμας ή ζάχαρης. Ο Καφές Baileys γίνεται χρησιμοποιώντας ένα μέρος Baileys. Όπως συμβαίνει με το γάλα, η κρέμα πήζει όποτε έρχεται σε επαφή με ένα ασθενές οξύ. Το γάλα και η κρέμα περιέχουν καζεΐνη, η οποία πήζει, όταν αναμιγνύεται με ασθενή οξέα όπως το λεμόνι, το ανθρακούχο νερό ή το ανθρακικό. Ενώ αυτή η έκβαση είναι ανεπιθύμητη στις περισσότερες περιπτώσεις, μερικά κοκτέιλ ενθαρρύνουν συγκεκριμένα την πήξη, με χαρακτηριστικό παράδειγμα το Cement Mixer.
Εξωτερικοί σύνδεσμοι
Κατηγορία:Λικέρ
Λεξικό της Ρωσικής Γλώσσας (Οζέγκοφ)
Το Λεξικό της Ρωσικής Γλώσσας (Слова́рь ру́сского языка́, Σλαβάρ ρούσκογκο γιαζικά) είναι αναλυτικό λεξικό της ρωσικής γλώσσας. Η πρώτη έκδοση (1949) υπό την αρχισυνταξία του Οζέγκοφ περιείχε περίπου 57.000 λέξεις, ενώ η 21η έκδοση (1990) περιείχε 70.000 λέξεις. Από το 1992 το λεξικό κυκλοφορεί με τα ονόματα των δύο συγγραφέων, του Οζέγκοφ και της Σβέντοβα.
Εκδόσεις
Ο άμεσος προκάτοχος του λεξικού ήταν το Αναλυτικό Λεξικό της Ρωσικής Γλώσσας υπό την αρχισυνταξία του ακαδημαϊκού Ντμίτρι Ουσάκοφ (1873–1942). Ο τελευταίος 4ος τόμος αυτής της έκδοσης υπεγράφη για εκτύπωση στις 3 Δεκεμβρίου 1940 – μισό έτος πριν την έναρξη του Μεγάλου Πατριωτικού Πολέμου της Σοβιετικής Ένωσης με τη Ναζιστική Γερμανία. Στις 17 Απριλίου ο Ουσάκοφ πέθανε στην Τασκένδη, απ' όπου φυγαδεύτηκε από τη Μόσχα. Οι συντακτικές ευθύνες και καθήκοντα για την επόμενη έκδοση ενός αναλυτικού λεξικού πέρασαν στον καθηγητή Σεργκέι Ιβάνοβιτς Οζέγκοφ (1900–1964), ένας από τους συντάκτες στο λεξικό του Ουσάκοφ.
Δεδομένης της οξείας έλλειψης υλικών πόρων μετά τον πόλεμο και της προσπάθειας επιτάχυνσης της έκδοσης ενός νέου λεξικού, αποφασίστηκε η περικοπή του κατά 4 φορές, περιορίζοντάς το σε ένα απλό τόμο. Εκείνη την εποχή η σύνθεση του λεξικού τροποποιήθηκε δραστικά, αντανακλώντας τις γλωσσικές αλλαγές που έγιναν την τελευταία δεκαετία (η πρώτη έκδοση του λεξικού του Ουσάκοφ υπεγράφη για έκδοση το 1935).
Η σύνθεση του νέου λεξικού ολοκληρώθηκε το 1949. Η πρώτη έκδοση του λεξικού του Οζέγκοφ περιείχε περίπου 57.000 λέξεις. Ο συγγραφέας ενημέρωσε και διόρθωσε προσωπικά την 2η έκδοση (1952) και την 4η έκδοση (1960). Πριν τον θάνατο του Οζέγκοφ (1964), εκδόθηκε επίσης η 5η και 6η έκδοση.
Από την 9η έκδοση, η ακαδημαϊκός Ναταλία Σβέντοβα (1916–2009) διορίστηκε συντάκτης. Έκανε βελτιώσεις στην 13η (1981) και στην 16η έκδοση (1984). Από το 1992 το λεξικό κυκλοφορεί με τα ονόματα των δύο συγγραφέων, του Οζέγκοφ και της Σβέντοβα. Η τέταρτη έκδοση του λεξικού Οζέγκοφ-Σβέντοβα κυκλοφόρησε το 1997, με 3.000 νέες λέξεις.
Αλ Αΐν ΦΚ
Ιστορία
Το σωματείο ιδρύθηκε το 1968 από παίκτες στο Αλ Αΐν, μέλη μιας ομάδας ανταλλαγής φοιτητών από το Μπαχρέιν και της κοινότητας εργαζομένων από το Σουδάν στα Ηνωμένα Αραβικά Εμιράτα.
Επιτυχίες
.
Διασυνοριακός φραγμός της Βόρειας Μακεδονίας
Ο Διασυνοριακός φραγμός της Βόρειας Μακεδονίας είναι ένας διασυνοριακός φραγμός ο οποίος κατασκευάστηκε από τη Βόρεια Μακεδονία στα σύνορα της με την Ελλάδα. Κατασκευάστηκε ως απάντηση στην Ευρωπαϊκή μεταναστευτική κρίση. Η κατασκευή του φραγμού ξεκίνησε τον Νοέμβριο του 2015, σύμφωνα με τον Διασυνοριακό φραγμό της Ουγγαρίας. Έχει μήκος 30 χλμ.
Εξωτερικοί σύνδεσμοι
Κατηγορία:Σύνορα Ελλάδας-Βόρειας Μακεδονίας
Κόππα
thumb|left|Το αργυρό [[Τετράδραχμο. Το Κόππα κάτω από τον Πήγασο σήμαινε ότι αυτό είναι νόμισμα της αρχαίας Κορίνθου.]] 150px|thumb|left|Το κεραυνόμορφο κόππα που συμβολίζει το 90 Το κόππα (Ϙ ϙ σε αρχαίες επιγραφές, μεταγενέστερα Ϟ ϟ μόνο ως αριθμός) ή ϙόππα είναι γράμμα των πρώιμων ελληνικών αλφαβήτων μεταξύ του π και του ρ, που ισοδυναμούσε ηχητικά με το κ. Ενώ το γράμμα κάππα (κ) χρησιμοποιήθηκε στην ελληνική για να δηλώσει στη γραφή, ως τα μέσα περίπου του 6ου π.Χ. αιώνα το άηχο κλειστό ουρανικό σύμφωνο που προφέρουμε π.χ. στα νεοελληνικά κίνημα ή κενό, την ίδια περίοδο για την απόδοση του άηχου κλειστού υπερωικού συμφώνου πρό των ο και υ, αυτού που προφέρουμε σήμερα στις λέξεις κόσμος ή ακούω χρησιμοποιήθηκε το γράμμα κόππα (ϙ). Έτσι στα αρχαϊκά ελληνικά αλφάβητα βρίσκουμε να γράφονται ΔΙΚΕ (δίκη), ΚΑΛΟΣ (καλός), ΑΛΚΙΒΙΑΔΕΣ (Αλκιβιάδης), αλλά ϘΑϘΟΣ (κακός), ϘΟΡΕ (κόρη), ΛΕϘΥΘΟΣ (λήκυθος), ϘΟΡΙΝΘΟΣ (Κόρινθος).
Φωνολογικώς η χρήση δύο διαφορετικών γραμμάτων στις αρχαϊκές, κυρίως, επιγραφές σημαίνει ότι το φωνολογικό σύστημα της Ελληνικής διέθετε δύο αλλόφωνα του κ: ένα ουρανικό και ένα υπερωικό, κάτι αντίστοιχο δηλαδή στην προφορά -αλλά όχι στη γραφή- με αυτό που συμβαίνει στη νέα Ελληνική. Η γενικευμένη χρήση ενός μόνο κ (του κάππα) από τα μέσα του 6ου π.Χ. αιώνα σημαίνει είτε ότι η διαφορά αυτή στην προφορά έπαψε από τότε να υπάρχει είτε ότι έπαψε απλώς να δηλώνεται στη γραφή.
Ενώ για τη γραφή λέξεων χρησιμοποιήθηκε η μορφή του αρχαϊκού κόππα ( Ϙ ϙ ), στο ελληνικό σύστημα αρίθμησης το κόππα χρησιμοποιείται μέχρι και σήμερα με τη μορφή του κεραυνόμορφου κόππα ( Ϟ ϟ ) για να δηλώσει τον αριθμό 90.
Στο λατινικό αλφάβητο το γράμμα κόππα αντιστοιχεί στο γράμμα Q.
Η παροιμία "Οὐδὲ ϙόππα γιγνώσκων" λέγονταν για εντελώς αδαή άνθρωπο.
Εξωτερικοί σύνδεσμοι
Κατηγορία:Γράμματα του ελληνικού αλφαβήτου
Ευρωπαϊκό Συμβούλιο Έρευνας
Το Ευρωπαϊκό Συμβούλιο Έρευνας (ΕΣΕ) είναι χρηματοδοτικό όργανο για την επιστήμη στην Ευρωπαϊκή Ένωση. Είναι μέρος του έβδομου προγράμματος πλαίσιο για την έρευνα (FP7), το οποίο διαδέχτηκε το FP6 το 2007.
Στις 18 Ιουλίου 2005, ανακοινώθηκαν τα 22 ιδρυτικά μέλη του επιστημονικού Συμβουλίου του Ευρωπαϊκού Συμβουλίου Έρευνας. Ο Έλληνας καθηγητής Φώτης Καφάτος ήταν ο πρώτος Πρόεδρος και η Χέλγκα Νοβότνι και ο Ντάνιελ Εστέβε είναι οι δύο αντιπρόεδροι των Επιστημονικών Συμβουλίων. Μετά την παραίτηση του Καφάτου, πρόεδρος εξελέγη η Νοβότνι. Από το 2014, πρόεδρος του ΕΣΕ είναι ο Ζαν-Πιερ Μπουρζινιό.
Στις 27 Φεβρουαρίου 2007 στο Βερολίνο έγινε η επίσημη έναρξη των εργασιών του ΕΣΕ παρουσία της προεδρεύουσας του Ευρωπαϊκού Συμβουλίου γερμανίδας καγκελαρίου Άνγκελα Μέρκελ.Το Συμβούλιο διαθέτει έναν προϋπολογισμό €7.5 δις έως το 2013, και θα εστιάσει αποκλειστικά σε βασικές έρευνες, ή "γαλάζιους ουρανούς". Η πρωτοβουλία αυτή αναμένεται να προωθήσει την ευρηματικότητα - και τελικά νέα προϊόντα και υπηρεσίες - για να παραμείνει η οικονομία της ΕΕ ανταγωνιστική σε παγκόσμιο επίπεδο. Το ΕΣΕ προβλέπεται να είναι ένα ανεξάρτητο, χρηματοδοτικό όργανο με βάση την ποιότητα και το οποίο θα οργανώνεται από τους ίδιους τους επιστήμονες.
Οι δημιουργοί του αναμένουν από το ΕΣΕ να αναζωογονήσει τον ανταγωνισμό και κατ' επέκταση, να ανεβάσει την ποιότητα όλης της επιστημονικής προσπάθειας στην Ευρώπη. "Έχουμε ένα σύνολο μικρών επιστημονικών κοινοτήτων, και αυτό σημαίνει ότι υπάρχει μια τάση να επιλέγουμε το καλύτερο σε μικρά μέρη, παρά να αναζητάμε αυτό που θα επιβιώσει στον παγκόσμιο ανταγωνισμό", εξηγεί ο καθηγητής Φώτης Καφάτος, ο Πρόεδρος του ΕΣΕ. "Το ΕΣΕ αποσκοπεί στην συγκέντρωση των προσπαθειών μας έτσι ώστε η όλη η Ευρώπη να μπορεί να είναι ένας μεγάλος παίκτης. Θέλουμε να είμαστε οι καλύτεροι στον κόσμο, όχι μόνο οι καλύτεροι στην τοπική γειτονιά."
Το ΕΣΕ δημιουργήθηκε σε απάντηση των φόβων ότι η Ευρώπη θα καθυστερούσε σε αυτόν τον τομέα, λόγω των δαπανών της (σε σχέση με το ΑΕΠ) στην επιστημονική έρευνα που είναι λιγότερες από τις αντίστοιχες των ΗΠΑ και της Ιαπωνίας, και μόλις προηγούνται της Ινδίας και της Κίνας.
Εξωτερικοί σύνδεσμοι
Κατηγορία:Όργανα της Ευρωπαϊκής Ένωσης
Μιρόσουαφ Σνάουτσνερ
Ο Μίροσλαβ Σνάουτσνερ (πολωνικά Mirosław Sznaucner), είναι Πολωνός ποδοσφαιριστής, γεννημένος στο Μπέτζιν στις 9 Μαΐου 1979. Αγωνίζοταν ως αμυντικός, κυρίως στη θέση του δεξιού μπακ. Πλέον είναι βοηθός προπονητή στην ομάδα του ΠΑΟΚ Ξεκίνησε την καριέρα του το 1996 σε ηλικία 17 ετών στην ομάδα της Πόγκον, για να μεταγραφεί το 1999 στην Κατοβίτσε, στην οποία αγωνίστηκε για 4 χρόνια. Το 2003 τον απέκτησε ο Ηρακλής στον οποίο αγωνίστηκε τα επόμενα 4 χρόνια, ενώ με τη λήξη του συμβολαίου του το 2007 συνέχισε την καριέρα του στο ελληνικό πρωτάθλημα, τη φορά αυτή με τον ΠΑΟΚ.
Ο Μίροσλαβ Σνάουτσνερ έχει αγωνιστεί 2 φορές το 2003 με την Εθνικής Πολωνίας.
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές ΠΑΟΚ Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές ΓΚΣ Κατοβίτσε Κατηγορία:Ποδοσφαιριστές Εκστρακλάσα Κατηγορία:Ξένοι ποδοσφαιριστές στην Ελλάδα Κατηγορία:Πολωνοί ποδοσφαιριστές στο εξωτερικό
Νόρμαν Ρόμπερτ Πόγκσον
Ο σερ Νόρμαν Ρόμπερτ Πόγκσον (Norman Robert Pogson, 23 Μαρτίου 1829 – 23 Ιουνίου 1891) ήταν `Αγγλος αστρονόμος.
Γεννήθηκε στο Νότινγχαμ και ήταν γιος του Τζωρτζ `Οουεν Πόγκσον, ενός εμποροβιοτέχνη «με αρκετό εισόδημα για να συντηρήσει μία εκτεταμένη οικογένεια» και της συζύγου του, Μαίρη Ανν.
Ο Νόρμαν προοριζόταν να ακολουθήσει τον δρόμο του πατέρα του στις επιχειρήσεις και έτσι στάλθηκε για «εμπορική εκπαίδευση», αλλά τον συνάρπασε η επιστήμη, και η μητέρα του υποστήριξε και ενεθάρρυνε αυτό του το ενδιαφέρον. Εγκατέλειψε το σχολείο σε ηλικία 16 ετών, ωστόσο το 1846 άρχισε να εκπαιδεύεται στην αστρονομία στο Αστεροσκοπείο «South Villa» στο Regents Park του Λονδίνου. Μέχρι να γίνει 18 ετών είχε ήδη υπολογίσει τα τροχιακά στοιχεία δύο κομητών. Το 1849 στο Λονδίνο νυμφεύθηκε την Ελίζαμπεθ Τζέιν Αμπρόουζ, με την οποία απέκτησαν 11 παιδιά. Προσλήφθηκε ως βοηθός στο παραπάνω αστεροσκοπείο το 1851 και το επόμενο έτος μετακινήθηκε στο Αστεροσκοπείο Ράντκλιφ στην Οξφόρδη.
Το 1860 ο Πόγκσον ταξίδεψε στο Μαδράς, το σημερινό Τσενάι, στην τότε βρετανική Ινδία, όπου έγινε ο εκεί «κρατικός αστρονόμος». Στο Αστεροσκοπείο του Μαδράς συνέταξε τον «Κατάλογο του Μαδράς» με 11.015 αστέρες. Ανεκάλυψε επίσης αστεροειδείς και μεταβλητούς αστέρες.
Ωστόσο, η πιο αξιοσημείωτη συνεισφορά του Πόγκσον στην Αστρονομία, και αυτό για το οποίο είναι γνωστός σήμερα, υπήρξε η ποσοτικοποίηση του αρχαίου συστήματος των μεγεθών του Ιππάρχου για το φαινόμενο μέγεθος των ουράνιων σωμάτων, το πόσο δηλαδή φωτεινά φαίνονται από τη Γη. Σημείωσε ότι οι αστέρες πρώτου μεγέθους κατά τον `Ιππαρχο ήταν περίπου εκατό φορές φωτεινότεροι από τους έκτου μεγέθους, αυτούς δηλαδή που μόλις διακρίνονται με γυμνό μάτι. Η πρόταση του Πόγκσον, που έγινε το 1856, ήταν να ορίσει μία λογαριθμική κλίμακα θέτοντας ένα σώμα με μέγεθος 1 ακριβώς 100 φορές φωτεινότερο από ένα σώμα με μέγεθος 6, ώστε ένας αστέρας πρώτου μεγέθους φαίνεται 1001/5 ή περίπου 2,51 φορές φωτεινότερος από έναν αστέρα δεύτερου μεγέθους. Η πέμπτη ρίζα του 100 είναι γνωστή από τότε και ως «Λόγος του Πόγκσον».
Ο Πόγκσον παρατήρησε τις ηλιακές εκλείψεις του 1868 και του 1871. Το 1872 παρατήρησε ένα ουράνιο σώμα (καταγεγραμμένο ως X/1872 X1) που πίστεψε ότι ήταν ο Κομήτης του Μπιέλα. Συνολικά στη ζωή του ανεκάλυψε οκτώ αστεροειδείς (με πρώτο τον 42 Ίσις το 1856 και τελευταίο τον 245 Βέρα το 1885), καθώς και 21 μεταβλητούς αστέρες.
Στις 5 Νοεμβρίου 1869 πέθανε η σύζυγός του. Ο Πόγκσον τέλεσε ένα δεύτερο γάμο, στο Μαδράς, στις 25 Οκτωβρίου 1883, με μία χήρα 33 ετών, την `Ηντιθ Λουίζα Στόπφορντ-Σίμπλεϋ, με την οποία απέκτησαν άλλα τρία παιδιά: τον Frederick Vere (γεννήθηκε το 1885), την Edith Vera (γεννήθηκε το 1886 και πέθανε σε βρεφική ή νηπιακή ηλικία) και την Edith Gladys (γεννήθηκε το 1889).
Ο Πόγκσον διετέλεσε διευθυντής του Αστεροσκοπείου του Μαδράς επί 30 χρόνια, μέχρι τον θάνατό του, στην ίδια πόλη, σε ηλικία 62 ετών. Μετά τον θάνατό του, η δεύτερη σύζυγός του εγκαταστάθηκε στο Γουίμπλεντον του Λονδίνου, όπου και πέθανε στις 31 Δεκεμβρίου 1946.
Η κόρη του Πόγκσον Ελίζαμπεθ Άισις (γεννημένη στις 28 Σεπτεμβρίου 1852) υπήρξε βοηθός του πατέρα της στο Αστεροσκοπείο του Μαδράς από το 1873 ως το 1881 και στη συνέχεια έγινε μετεωρολογικός καταγραφέας για το Μαδράς.
Εξωτερικοί σύνδεσμοι
Κατηγορία:Άγγλοι αστρονόμοι Κατηγορία:Αστρονόμοι του 19ου αιώνα
Κομαντατούρ
Με το όνομα Κομαντατούρ ή Κομμαντατούρ (γερμ. Kommandantur) ονομάζονταν τα γερμανικά φρουραρχεία τα οποία είχαν εγκατασταθεί στις κατεχόμενες χώρες στη διάρκεια του Β' Παγκοσμίου Πολέμου και τα οποία οι Έλληνες ονόμαζαν Κομαντατούρα. Στην Αθήνα η κεντρική Κομαντατούρ στεγαζόταν στα υπόγεια ενός κτιρίου στην οδό Κοραή 4 ενώ, στο κτίριο της οδού Μέρλιν 6 στο Κολωνάκι, υπήρξε το αρχηγείο και τα κρατητήρια της περίφημης Γκεστάπο.
Κάθε κομαντατούρ περιελάμβανε τμήμα της πολιτικής και τμήμα της στρατιωτικής διοίκησης, ενώ την αστυνομική εξουσία στα κατεχόμενα εδάφη ασκούσαν τα διαβόητα Ες-Ες. Στην Ελλάδα η γερμανική αυτή υπηρεσία εγκαταστάθηκε μετά την κατάρρευση της Ιταλίας, την οποία και διαδέχθηκε σε όλες τις δικαιοδοσίες της μέχρι τότε "Κομάντο Πιάτσα" (Commando Piazza), την Ιταλική στρατιωτική και πολιτική Διοίκηση Κατοχής, που ήταν αντίστοιχη της Γερμανικής. Εξαίρεση αποτελούσαν όλες οι περιοχές που είχαν εξ αρχής υπαχθεί στην Γερμανική Διοίκηση.
Κ Κατηγορία:Γερμανική κατοχή της Ελλάδας
Καφέ Πεντρόκι
right|thumb|300px|Καφέ Πεντρόκι Το Καφέ Πεντρόκι (Caffe Pedrocchi) είναι το πιο ιστορικό καφέ στην Πάντοβα (Padova) της Ιταλίας και θεωρείται το παλαιότερο συνεχώς σε λειτουργία καφέ της Ευρώπης, που συναγωνιζόταν και τα φημισμένα ακόμη καφέ του Παρισιού. Βρίσκεται στο κέντρο της πόλης στην οδό VIII Febbraio αριθ. 15, κοντά στο πανάρχαιο Πανεπιστήμιο της Πάδοβας.
Ο Αντόνιο Πεντρόκι (Antonio Pedrocchi) άνοιξε το πρώτο καφέ στο χώρο που βρίσκεται σήμερα το Καφέ Πεντρόκι το 1760, αν και υπήρχε εκεί από το 1683 ακόμη «καφενείο», όπου έπιναν τον καφέ τους οι πολίτες της Πάδοβας. Το πρώτο αυτό καφέ καταστράφηκε ολοκληρωτικά από μεγάλη πυρκαγιά και ανοικοδομήθηκε και πάλι ανάμεσα στα έτη 1815 και 1831. Ο Αντόνιο Πεντρόκι κατάφερε να δημιουργήσει ξανά το ωραιότερο καφέ της Ευρώπης.
Το ιστορικό Καφέ Πεντρόκι σχεδιάστηκε από τον Βενετσιάνο νεοκλασικό αρχιτέκτονα Τζουζέπε Τζιαπέλι (Giuseppe Japelli, 1783 - 1852), με έντονες ελληνικές επιρροές, όπως φαίνεται από τη νεοκλασική ελληνική πρόσοψη με τους δωρικούς κίονες. Το νεογοτθικό κτίσμα της πτέρυγας δίπλα στο κυρίως καφέ άνοιξε το 1839, ως ζαχαροπλαστείο (pasticceria) με την ονομασία «Il Pedrocchino».
Το Καφέ Πεντρόκι ήταν τόπος συνάντησης της φιλελεύθερης ελίτ κατά τη διάρκεια της ρομαντικής εποχής, που περιελάμβανε και το Γάλλο ρομαντικό ποιητή Αλφρέντ ντε Μυσέ (Alfred de Musset, 1810 - 1857). Το καφέ ήταν ακόμη δημοφιλές στέκι για συγγραφείς, καλλιτέχνες, αρχιτέκτονες, αλλά και για πολλές διασημότητες της Ιταλίας και της Ευρώπης.
Ανάμεσα στους θαμώνες που επισκέπτονταν κατά καιρούς το Καφέ Πεντρόκι ήταν ο ιταλόφιλος Γάλλος συγγραφέας Σταντάλ (Stendhal), ο Θεόφιλος Γκωτιέ (Theofile Gautier), η Γεωργία Σάνδη (George Sand), οι αδελφοί Γκονκούρ (Goncourt), ο Γκαμπριέλε ντ' Ανούντσιο (Gabriele D' Annunzio), αλλά και ο Ρώσος συγγραφέας Μαξίμ Γκόρκι (Maxim Gorky).
Σήμερα, στον επάνω όροφο του Καφέ Πεντρόκι στεγάζεται το Μουσείο Risorgimento και Σύγχρονης Εποχής (Museo del Risorgimento e dell' Eta Contemporanea).
Πηγές
Κατηγορία:Καφέ Κατηγορία:Χώροι εστίασης στην Ιταλία Κατηγορία:Πάδοβα
Βίβιαν Κάμπελ
Ο Βίβιαν Κάμπελ (αγγλ. Vivian Patrick Campbell) είναι Βορειοιρλανδός κιθαρίστας, γνωστός για τη συμμετοχή του στα συγκροτήματα των Dio, Def Leppard και τους αναδημιουργημένους Thin Lizzy.
Βιογραφία
Ο Κάμπελ γεννήθηκε στις 25 Αυγούστου 1962 στο Μπέλφαστ της Βόρειας Ιρλανδίας και μαθήτευσε στο καθολικό σχολείο του Ράθμορ.
Σε ηλικία δώδεκα ετών ξεκίνησε να παίζει κιθάρα και στα δεκαπέντε του εντάχθηκε στο συγκρότημα των Sweet Savage, ηχογραφώντας δύο σινγκλ, το "Take No Prisoners / Killing Time" και μία διασκευή στο "Whiskey in the Jar" των Thin Lizzy. Το τραγούδι "Killing Time" διασκευάστηκε το 1991 από τους Metallica και κυκλοφόρησε στη δεύτερη πλευρά του σινγκλ "The Unforgiven" από το δίσκο "Black Album".
Ο Κάμπελ αποχώρησε από τους Dio λόγω διαφορών που είχε με τον Ντίο πάνω στην αλλαγή του μουσικού ύφους του συγκροτήματος και εντάχθηκε στους Whitesnake αντικαθιστώντας τον Τζον Σάικς. Μαζί τους περιόδευσε σε όλο τον κόσμο για την προώθηση του δίσκου "1987" αλλά μετά το πέρας της περιοδείας, απολύθηκε.
Το 1992 έγινε μέλος των Def Leppard αντικαθιστώντας τον αποθανόντα Στηβ Κλαρκ. Μαζί τους ηχογράφησε τα άλμπουμ "Slang" (1996), "Euphoria" (1999), "X" (2002), "Yeah!" (2006), "Songs from the Sparkle Lounge" (2008) και το ζωντανά ηχογραφημένο "Mirrorball: Live & More" (2011).
To 2005, κυκλοφόρησε το προσωπικό του άλμπουμ "Two Sides of If" και το Μάιο του 2011 επανήλθε με το τραγούδι "Seems So Real".
Στα τέλη του 2009, έγινε μέλος των Thin Lizzy και μέσα στο 2010 περιόδευσαν σε όλο τον κόσμο.
Δισκογραφία
{|width="100%" align="center"|
Πηγές
Κατηγορία:Κιθαρίστες Κατηγορία:Ροκ μουσικοί Κατηγορία:Μέλη των Dio (συγκρότημα)
Βαρδάρης (άνεμος)
Ο Βαρδάρης ή Αξιώτης, είναι ισχυρός βορειοδυτικός άνεμος που φυσά κατά μήκος της κοιλάδας του Αξιού ποταμού και επηρεάζει κυρίως τις περιοχές εκατέρωθεν αυτού. Ο άνεμος προκαλείται όταν δημιουργούνται οι κατάλληλες κλιματολογικές συνθήκες στην περιοχή με ατμοσφαιρική πίεση υψηλότερη στη νότια Βαλκανική από την περιοχή του Αιγαίου. Μπορεί να συγκριθεί με τον μαΐστρο ως προς την κατεύθυνση. Ο Βαρδάρης καταλήγει στο Θερμαϊκό, όπου και εξασθενεί.
Είναι ξηρός και ψυχρός άνεμος με μεγάλες ταχύτητες και φυσά αρκετές ημέρες του χρόνου, ιδιαίτερα τον χειμώνα. Οι απότομες αλλαγές στην θερμοκρασία του εδάφους μπορεί να είναι και ακραίες, όπως στις 12 με 13 Ιανουαρίου 2003, όταν η μέγιστη θερμοκρασία έπεσε από τους 19 στους 2 βαθμούς Κελσίου και οι δυνατοί άνεμοι κατέγραψαν αρκετές μέγιστες ριπές.
Πηγές
Κατηγορία:Άνεμοι Κατηγορία:Κλίμα στην Ελλάδα Κατηγορία:Κλίμα στη Βόρεια Μακεδονία
Ιμβερτοζάχαρο
Το σιρόπι ιμβερτοζάχαρου ή ιμβερτοποιημένο σιρόπι ζάχαρης είναι ένα μείγμα γλυκόζης και φρουκτόζης, που λαμβάνεται από το διαχωρισμό του δισακχαρίτη σακχαρόζη σε αυτά τα δύο συστατικά. Σε σύγκριση με την πρόδρομή του ένωσή, τη σακχαρόζη, το ιμβερτοσάκχαρο είναι δελεαστικά πιο γλυκό  και τα προϊόντα της έχουν την τάση να διατηρούν την υγρασία και να είναι λιγότερο επιρρεπή στην κρυστάλλωση. Το ιμβερτοσάκχαρο, επομένως, προτιμάται από τους αρτοποιούς, οι οποίοι αναφέρονται σε αυτό ως ιμβερτοποιημένο σιρόπι.
Η σακχαρόζη είναι δισακχαρίτης, ένα μόριο που προέρχεται από δύο απλά σάκχαρα (μονοσακχαρίτες). Στη σακχαρόζη, τα δομικά στοιχεία-μονοσακχαρίτες είναι η φρουκτόζη και η γλυκόζη. Η διάσπαση της σακχαρόζης είναι μια αντίδραση υδρόλυσης. Η υδρόλυση μπορεί να προκληθεί απλά με θέρμανση υδατικού διαλύματος σακχαρόζης αλλά πιο συχνά, προστίθενται καταλύτες για να επιταχυνθεί η μετατροπή. Οι βιολογικοί καταλύτες που προστίθενται ονομάζονται σουκράσες (σε ζώα) και ιμβερτάσες (στα φυτά). Οι σουκράσες και οι ιμβερτάσες είναι είδη ενζύμων της υδρολάσης γλυκοσιδίων. Τα οξέα, όπως ο χυμός λεμονιού ή το τρυγικό (κρεμόριο), μπορούν επίσης να επιταχύνουν τη μετατροπή της σακχαρόζης σε ιμβερτοποιημένη ζάχαρη.
Χημική αντίδραση της αντιστροφής
Ο όρος "ανεστραμμένη" προέρχεται από την πρακτική της μέτρησης της συγκέντρωσης του σιροπιού ζάχαρης χρησιμοποιώντας ένα πολωσίμετρο. Το γραμμμικά πολωμένο φως, όταν περάσει μέσα από ένα δείγμα καθαρού διαλύματος σακχαρόζης, περιστρέφεται προς τα δεξιά (οπτική περιστροφή). Καθώς το διάλυμα μετατρέπεται σε ένα μείγμα σακχαρόζης, φρουκτόζης και γλυκόζης, το ποσοστό της περιστροφής μειώνεται μέχρι ότου (σε ένα πλήρως ιμβερτοποιημένο διάλυμα) η κατεύθυνση της περιστροφής να έχει αλλάξει (ανεστραμμένη) από δεξιά προς τα αριστερά. Η υδρόλυση είναι μια χημική αντίδραση κατά την οποία ένα μόριο διασπάται κατά την προσθήκη νερού. Η υδρόλυση της σακχαρόζης αποδίδει γλυκόζη και φρουκτόζη περίπου κατά 85%, η θερμοκρασία της αντίδρασης μπορεί να διατηρηθεί στους 50 - 60 °C.
Αναστρέφοντας τη ζάχαρη
Το ιμβερτοποιημένο σιρόπι ζάχαρης μπορεί έυκολα να παραχθεί με την προσθήκη νερού και περίπου ενός γραμμαρίου κιτρικού οξέος ανά κιλό ζάχαρης. Μπορούν επίσης να χρησιμοποιηθούν τρυγικό (κρεμόριο) (ένα γραμμάριο ανά κιλό) ή φρέσκος χυμός λεμονιού (10 ml ανά κιλό). (ο χυμός λεμονιού είναι 5% έως 6% κιτρικό οξύ, με μια αμελητέα ποσότητα ασκορβικού οξέος, οπότε αυτό θα αντιστοιχούσε σε περίπου 20 γραμμάρια χυμό λεμονιού ανά κιλό ζάχαρης.)
Το μίγμα βράζει για να πάρει θερμοκρασία 114 °C, και θα μετατρέψει αρκετή από τη σακχαρόζη ώστε να αποφευγχθεί αποτελεσματικά η κρυστάλλωση, χωρίς να δίνει μια αισθητά ξινή γεύση. Το ιμβερτοποιημένο σιρόπι ζάχαρης μπορεί επίσης να παραχθεί χωρίς τη χρήση οξέων ή ενζύμων απλά με θερμικά μέσα: δύο μέρη κρυσταλλική σακχαρόζης και ένα μέρος νερό που σιγοβράζουν για πέντε έως επτά λεπτά θα μετατρέψουν μια μέτρια μερίδα σε ιμβερτοποιημένο ζάχαρο. ! colspan="2" | Βασική φόρμουλα κατά βάρος Τα εμπορικά παρασκευασμένα διαλύματα με ενζυμική κατάλυση έχουν αναστραφεί στους 60 °C. Το βέλτιστο pH για αναστροφή είναι 5.0. Προστίθεται ιμβερτάση σε ποσοστό περίπου 0.15% του βάρους του σιροπιού, και ο απαιτούμενος χρόνος αντιστροφής είναι περίπου 8 ώρες. Οταν ολοκληρωθεί η θερμοκρασία του σιροπιού αυξάνεται και να αδρανοποιηθεί η ιμβερτάση, αλλά το σιρόπι συμπυκνώνεται σε εξατμιστή κενού, προκειμένου να διατηρηθεί το χρώμα.
Διαλύματα εμπορικά παρασκευασμένα με καταλύτη υδροχλωρικό οξύ, μπορούν να αναστραφούν σε σχετικά χαμηλή θερμοκρασία των 50 °C. Το βέλτιστο pH για ιμβερτοποίηση με καταλύτη οξύ είναι 2.15. Καθώς η θερμοκρασία αντιστροφής αυξάνεται, ο χρόνος αντιστροφής μειώνεται. Τα διαλύματα αυτά εξουδετερώνονται όταν έχει επιτευχθεί το επιθυμητό επίπεδο ιμβερτοποίησης.
Στην καραμελοποιία, ως μέσο οξίνισης χρησιμοποιείται συνήθως το τρυγικό (κρεμόριο), συνήθως σε ποσότητες στο εύρος 0.15-0.25% του βάρους της ζάχαρης. Η χρήση του τρυγικού δίνει στο σιρόπι μια γεύση σαν μέλι. Μετά τη μετατροπή, το σιρόπι μπορεί να εξουδετερωθεί με όξινο ανθρακικό νάτριο σε ποσότητα 45% του βάρους του τρυγικού. ! colspan="2" |Εξουδετέρωση Οταν προστίθεται σόδα και αναδεύεται με το χέρι ή με μίξερ, το ζεστό σιρόπι αφρίζει και δημιουργούνται φυσαλίδες, οπότε απαιτείται κάποια προσοχή. Είναι απαραίτητο ένα πολύ ψηλότερο σκεύος που θα περιέχει τον αφρό. Βεβαιωθείτε ότι υπάρχει αρκετό νερό ακόμη στο σιρόπι για να διαλυθεί η σόδα. Εναλλακτικά, διαλύουμε τη μαγειρική σόδα με λίγο επιπλέον νερό, και βεβαιωνόμαστε ότι το σιρόπι έχει θερμοκρασία λίγο κάτω 100 °C. ! colspan="3" |Συπύκνωση του σιροπιού και τελική θερμοκρασία ! rowspan="1" |Σακχαρόζη ! rowspan="1" |Νερό ! colspan="1" | Σημείο βρασμού Η ποσότητα του νερού μπορεί να αυξηθεί για να αυξηθεί ο χρόνος που χρειάζεται για να φτάσει το σιρόπι στην τελικά επιθυμητή θερμοκρασία, έτσι αυξάνοντας το χρόνο αυξάνεται το ποσό της αναστροφής που συμβαίνει. Γενικά, υψηλότερη τελική θερμοκρασία έχει ως αποτέλεσμα πυκνότερα σιρόπια, και χαμηλότερη τελική θερμοκρασία, αραιότερα.
Ολα τα περιεχόμενα σάκχαρα (σακχαρόζη, γλυκόζη και φρουκτόζη) υποβοηθούν τη ζύμωση, οπότε διαλύματα ιμβερτοποιημένης ζάχαρης μπορούν να υποστούν ζύμωση, τόσο άμεσα όσο διαλύματα σακχαρόζηςς.
Ημερομηνία λήξης προϊόντος
Η ιμβερτοποιημένη ζάχαρη παρέχει πιο ισχυρές ιδιότητες συντήρησης (μεγαλύτερη διάρκεια ζωής) στα προϊόντα που το χρησιμοποιούν.
Η διάρκεια ζωής των μερικώς ανεστραμμένων προϊόντων είναι περίπου έξι μήνες, ανάλογα με την αποθήκευση και κλιματολογικές συνθήκες. Τα κρυσταλλωμένα διαλύματα ιμβερτοζάχαρου μπορούν να αποκατασταθεί στην αρχική τους υγρή κατάσταση με ήπια θέρμανση.
Δυαδική πράξη
Πιο συγκεκριμένα, μια δυαδική πράξη σε ένα σύνολο S είναι μια δυαδική σχέση που αντιστοιχεί στοιχεία του καρτεσιανού γινομένου S × S σε στοιχεία του S: Αν η f δεν είναι συνάρτηση, αλλά μερική συνάρτηση, τότε λέγεται μερική πράξη. Για παράδειγμα, η διαίρεση πραγματικών αριθμών είναι μερική συνάρτηση, αφού δεν γίνεται διαίρεση με το μηδέν: τα 1/0 και 0/0 δεν ορίζονται.
Μερικές φορές, ειδικά στην επιστήμη υπολογιστών, ο όρος χρησιμοποιείται για κάθε δυαδική συνάρτηση. Το ότι η f έχει τιμές στο ίδιο σύνολο S από όπου προέρχονται τα ορίσματά της, είναι η ιδιότητα της κλειστότητας.
Οι δυαδικές πράξεις είναι κλειδί για τις αλγεβρικές δομές που μελετώνται στην άλγεβρα: αποτελούν μέρος των ομάδων, μονοειδών, ημιομάδων, δακτυλίων και άλλων. Γενικά, ένα μάγμα είναι ένα σύνολο μαζί με κάποια δυαδική πράξη που ορίζεται πάνω του.
Πολλές ενδιαφέρουσες δυαδικές πράξεις, τόσο στην άλγεβρα όσο και στην τυπική λογική είναι μεταβατικές ή προσεταιριστικές. Ακόμα, πολλές έχουν μοναδιαίο στοιχείο και αντίστροφο στοιχείο. Τυπικά παραδείγματα δυαδικών πράξεων είναι η πρόσθεση (+) και ο πολλαπλασιασμός (×) αριθμών, και πινάκων, όπως και η σύνθεση συναρτήσεων πάνω σε ένα σύνολο.
Corazziere (αντιτορπιλικό, 1938)
Το Corazziere ήταν ένα από τα δεκαννέα αντιτορπιλικά κλάσης Soldati που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1930 και στις αρχές της δεκαετίας του 1940. Ολοκληρώθηκε στα μέσα του 1939 και είχε πολεμική δράση στον Β΄ Παγκόσμιο Πόλεμο.
Περιγραφή
Σχεδιασμένα για μέγιστη ισχύ 48000 shp και ταχύτητα 34-35 kn σε επιχειρησιακές συνθήκες, τα πλοία της κλάσης αυτής έφτασαν σε ταχύτητες 39-40 kn κατά τη διάρκεια των θαλάσσιων δοκιμών τους, όντας όμως ελαφρώς φορτωμένα. Είχαν ακτίνα δράσης 2340 ναυτικών μιλίων με ταχύτητα πλεύσης 14 kn και 682 ναυτικών μιλίων με ταχύτητα 34 kn.
Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120 mm που μπορούσε να βάλει βλήματα φωτισμού/κατάδειξης στόχων. Αντιαεροπορική προστασία παρείχαν οκτώ πυροβόλα των 20 mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533 mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48 νάρκες.
Επιχειρησιακή ιστορία
Η ναυπήγηση του Corazziere ξεκίνησε στις 7 Οκτωβρίου 1937 στις εγκαταστάσεις της O.T.O. στο Λιβόρνο. Καθελκύστηκε στις 22 Μαΐου 1938 και εντάχθηκε σε υπηρεσία στις 4 Μαρτίου του επόμενου έτους.
Αυτοβυθίστηκε στη Γένοα στις 9 Σεπτεμβρίου 1943, έπειτα από την συνθηκολόγηση της Ιταλίας. Οι Γερμανοί το ανέλκυσαν, όμως στις 4 Σεπτεμβρίου 1944 χτυπήθηκε από συμμαχικά αεροσκάφη και βυθίστηκε ξανα.
Εξωτερικοί σύνδεσμοι
Κατηγορία:Αντιτορπιλικά κλάσης Soldati Κατηγορία:Ιταλικά αντιτορπιλικά του Β΄ Παγκοσμίου Πολέμου
1503 Κουόπιο
Ο Κούοπιο (Kuopio) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,407. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη.
IOS 12
Το iOS 12 είναι η δωδέκατη έκδοση του λειτουργικού συστήματος iOS της Apple, και είναι διάδοχος του iOS 11. Ανακοινώθηκε κατά τη διάρκεια του συνεδρίου προγραμματιστών, WWDC18, της Apple, στις 4 Ιουνίου 2018 και αναμένεται να κυκλοφορήσει το φθινόπωρο του 2018. Αισθητικά μοιάζει με το iOS 11, ωστόσο περιλαμβάνει αρκετές ενημερώσεις όσον αφορά τις επιδόσεις και τη διάρκεια ζωής της μπαταρίας καθώς και νέες λειτουργίες σε αρκετές εφαρμογές. Κυκλοφόρησε στο ευρύ κοινό στις 17 Σεπτεμβρίου 2018.
12.0.1 (16Α404 | 16Α405)
Το iOS 12.0.1 κυκλοφόρησε στις 8 Οκτωβρίου 2018, ως η πρώτη ενημέρωση του iOS 12.
12.1 (16B92 | 16B93 – 16B94)
Το iOS 12.1 κυκλοφόρησε στις 30 Οκτωβρίου 2018. Η ενημέρωση περιλάμβανε νέα emoji, την λειτουργία Group FaceTime, ενημερώσεις στην εφαρμογή Μέτρηση και τη δυνατότητα χρήσης eSim στο iPhone XS, στο iPhone XS Max και στο iPhone XR.
Στις 6 Νοεμβρίου 2018, κυκλοφόρησε μια δεύτερη έκδοση του iOS 12.1 για όσους χρήστες iPhone XR δεν είχαν κατεβάσει την προηγούμενη.
12.1.1 (16C50)
Το iOS 12.1.1 κυκλοφόρησε στις 5 Δεκεμβρίου 2018.
12.1.2 (16C101 – 16C104)
Το iOS 12.1.2 κυκλοφόρησε στις 17 Δεκεμβρίου 2018 μόνο για συσκευές iPhone.
Στις 20 Δεκεμβρίου 2018, κυκλοφόρησε μια δεύτερη έκδοση του iOS 12.1.2 για όσους χρήστες δεν είχαν κατεβάσει την προηγούμενη.
12.1.3 (16D39 | 16D40)
Το iOS 12.1.3 κυκλοφόρησε στις 22 Ιανουαρίου 2019 με σημαντικές διορθώσεις προβλημάτων.
12.1.4 (16D57)
Το iOS 12.1.4 κυκλοφόρησε στις 7 Φεβρουαρίου 2019 και περιλάμβανε μια διόρθωση για ένα πρόβλημα που αφορούσε το Group FaceTime.
12.2 (16E227)
Το iOS 12.2 κυκλοφόρησε στις 25 Μαρτίου 2019.
12.3.1 (16F203)
Το iOS 12.3.1 κυκλοφόρησε στις 24 Μαΐου 2019.
12.3.2 (16F250)
Το iOS 12.3.2 κυκλοφόρησε στις 10 Ιουνίου 2019, αποκλειστικά για το iPhone 8 Plus.
12.4 (16G77)
Το iOS 12.4 κυκλοφόρησε στις 22 Ιουλίου 2019.
Επιδόσεις
Η Apple ανέφερε πως η απόδοση της συσκευής θα είναι έως και 70% γρηγορότερη στο iOS 12. Βελτιώσεις πραγματοποιήθηκαν και στην Κάμερα ώστε να ανοίγει πιο εύκολα.
Χρόνος επί οθόνης
Στο iOS 12 έχει προστεθεί μια λειτουργία, η οποία επιτρέπει στους χρήστες να παρακολουθούν πόση ώρα χρησιμοποιούν τη συσκευή τους και τι κάνουν. Η λειτουργία εμφανίζει αποτελέσματα βάση κατηγοριών και χρονικών περιόδων.
Συντομεύσεις
Μια ξεχωριστή εφαρμογή επιτρέπει στους χρήστες να δημιουργούν συντομεύσεις. Αυτές είναι αυτοματοποιημένες ενέργειες τις οποίες μπορεί ο χρήστης να ζητήσει το Siri να τις εκτελέσει.
ARKit 2
Το ARKit έχει ενημερωθεί στην έκδοση 2.0, και τώρα δύο ή περισσότεροι χρήστες μπορούν να "βρίσκονται" στον ίδιο χώρο επαυξημένης πραγματικότητας, έχοντας διαφορετικές συσκευές ο καθένας. Επιπλέον, επιτρέπει την 2D ανίχνευση εικόνων καθώς και την αναγνώριση 3D αντικειμένων.
CarPlay
Το CarPlay μπορεί πλέον να υποστηρίζει εφαρμογές πλοήγησης τρίτων.
iPad
Στα iPad, οι χρήστες μπορούν να χρησιμοποιήσουν χειρονομίες παρόμοιες με αυτές στο iPhone X για την πραγματοποίηση διάφορων λειτουργιών. Οι εφαρμογές Μαγνητόφωνο και Μετοχές είναι τώρα διαθέσιμες και στο iPad. Στο iOS 12, όταν ο χρήστης σαρώνει προς τα πάνω για να εμφανιστεί το Dock μπορεί με την ίδια χειρονομία να επιστρέψει στην Οθόνη Αφετηρίας. Επιπλέον, το Κέντρο Ελέγχου δεν είναι ενοποιημένο με την Εναλλαγή Εφαρμογών.
Μηνύματα
Στα Μηνύματα υπάρχει ένας νέος τύπος Animoji με την ονομασία "Memoji", ο οποίος επιτρέπει στους χρήστες να δημιουργήσουν έναν 3D χαρακτήρα του εαυτού τους. Επιπλέον υπάρχουν 4 νέα Animoji: Κοάλα, Τίγρης, Τυραννόσαυρος και Φάντασμα.
FaceTime
Το FaceTime, τώρα, υποστηρίζει ομαδικές συνομιλίες με μέχρι και 32 άτομα. Επιπλέον, η εφαρμογή υποστηρίζει τη χρήση Animoji και Memoji κατά τη διάρκεια κλήσεων. Η λειτουργία ομαδικών συνομιλιών, δεν θα είναι διαθέσιμη ωστόσο, με την αρχική έκδοση του iOS 12.
Μέτρηση
Στο iOS 12 υπάρχει η νέα εφαρμογή Μέτρηση, η οποία μετράει το μήκος αντικειμένων καθώς και το εμβαδόν ορθογώνιων επιπέδων με τη χρήση κάμερας και τεχνολογίας AR. Στην εφαρμογή έχει ενσωματωθεί και αλφάδι, το οποίο σε προηγούμενες εκδόσεις του iOS, βρισκόταν στην εφαρμογή Πυξίδα.
Φωτογραφίες
Οι Φωτογραφίες υποστηρίζουν τη δυνατότητα προτάσεων στον χρήστη μέσω της καρτέλας "Για εσάς".
Γνωστοποιήσεις
Πλέον, υπάρχει η δυνατότητα ομαδοποιημένων γνωστοποιήσεων με βάση την εφαρμογή ή το περιεχόμενο, ενώ υπάρχει μια καρτέλα "διαχείρισης γνωστοποιήσεων" για απενεργοποίηση ή αθόρυβη παράδοση τους ανά εφαρμογή.
Μην ενοχλείτε
Η λειτουργία "Μην ενοχλείτε" έχει, τώρα, μια νέα υπολειτουργία με την ονομασία "Λειτουργία Ώρας ύπνου", η οποία στέλνει τις γνωστοποιήσεις στο Κέντρο Γνωστοποιήσεων αντί της Οθόνης Κλειδώματος, τις εισερχόμενες κλήσεις στον τηλεφωνητή (εκτός και αν έχει δημιουργηθεί κάποια εξαίρεση από τον χρήστη) και χαμηλώνει τη φωτεινότητα της Οθόνης Κλειδώματος. Ωστόσο, αν ο χρήστης ενεργοποιήσει την οθόνη (ή η προγραμματισμένη ώρα ύπνου περάσει), όλες οι κρυμμένες γνωστοποιήσεις εμφανίζονται.
Μαγνητόφωνο & Μετοχές
Οι δύο εφαρμογές επανασχεδιάστηκαν, ενώ στις Μετοχές έχει ενσωματωθεί το Apple News (σε ορισμένες χώρες). Επιπλέον, είναι διαθέσιμες και στο iPad.
Βιβλία
Τα iBooks μετονομάστηκαν σε "Βιβλία" (Books) και διαθέτουν νέα σχεδίαση.
Safari
Στο Safari, η λειτουργία Έξυπνη Αποτροπή Ανίχνευσης ενημερώθηκε. Η λειτουργία περιλαμβάνει νέες δυνατότητες όπως η απόκρυψη κουμπιών "share" και "like" διάφορων μέσων κοινωνικής δικτύωσης που μπορεί να υπάρχουν σε ιστοσελίδες.
Χάρτες
Οι Χάρτες ανακατασκευάστηκαν σε ορισμένες περιοχές, αυτή τη φορά χρησιμοποιώντας δεδομένα που σύλλεξε η Apple αντί δεδομένων τρίτων υπηρεσιών.
Υποστηριζόμενες συσκευές
Όλες οι συσκευές οι οποίες υποστηρίζονται από το iOS 11, υποστηρίζονται και από το iOS 12.
Εξωτερικοί σύνδεσμοι
Κατηγορία:IOS (Apple)
Catholic School Girls Rule
Το Catholic School Girls Rule είναι ένα τραγούδι από το δεύτερο άλμπουμ των Red Hot Chili Peppers, Freaky Styley. Το τραγούδι εμπνεύστηκε από μια δεκατετράχρονη μαθήτρια καθολικού σχολείου στην οποία ο Kiedis έκανε έρωτα δίχως να γνωρίζει την ηλικία της.
Δεν κυκλοφόρησε σε κανονική μορφή όπως το "True Men Don't Kill Coyotes", αλλά κυκλοφόρησε ένα βίντεο κλιπ σκηνοθετημένο από τον φίλο της μπάντας Dick Rude, σκηνοθέτη των "Fight Like a Brave" και "Universally Speaking". Παίχτηκε μόνο μια φορά στην τηλεόραση, στο Playboy Channel, λόγω μιας γυμνής σκηνής και λόγω της εμφάνισης του Kiedis πάνω σε σταυρό.
Το βίντεο κλιπ μπορεί να βρεθεί στις συλλογές "What Hits!?" και "Positive Mental Octopus".
Κατηγορία:Τραγούδια των Red Hot Chili Peppers Κατηγορία:Τραγούδια του 1985 Κατηγορία:Singles του 1985
Τριχόπτερα
Τα τριχόπτερα αποτελούν μια πολυπληθή τάξη ολομετάβολων εντόμων με σχεδόν ένδεκα χιλιάδες σωζόμενα είδη. Μοιάζουν αρκετά με πρωτόγονα λεπιδόπτερα. Και οι δύο τάξεις κατατάσσονται στις πανορποειδείς τάξεις εντόμων. Τα τριχόπτερα της Ευρώπης διαιρούνται ως εξής: Η υπόταξη Annulipalpia εκπροσωπείται στην Ευρώπη με έξι οικογένειες, η υπόταξη Integripalpia με δεκατέσσερα οικογένειες, και τα υπόλοιπα τριχόπτερα κατατάσσονται σε τέσσερις οικογένειες. Από τη Μεγάλη Βρετανία αναφέρονται περίπου διακόσια είδη, στην Ελλάδα δεν είναι λιγότερα.
Μορφολογικά χαρακτηριστικά των ακμαίων
Οι πτέρυγες είναι μεμβρανώδεις και διαφανείς, οι πρόσθιες λίγο μεγαλύτερες από τις οπίσθιες, και οι οπίσθιες  πολλές φορές  φαρδύτερες από τις πρόσθιες. Σε στάση ανάπαυσης οι πτέρυγες σχηματίζουν κεκλιμένη στεγή.
Οι μεγαλύτεροι εκπρόσωποι της τάξης των τριχοπτέρων αποκτούν μήκος τεσσάρων εκατοστόμετρων, ενώ γενικά τα τριχόπτερα είναι πολύ μικρότερα. Τα πιο μικρά τριχόπτερα έχουν μήκος ενάμισι χιλιοστόμετρο.
Στα περισσότερα τριχόπτερα τα στοματικά μόρια είναι ατροφικά. Οι άνω γνάθοι είναι υποτυπώδεις, οι κάτω γνάθοι μικρές και στενά συνδεδεμένες με το κάτω χείλος. Ο υποφάρυγγας όμως είναι καλά ανεπτυγμένος και σε μερικές ταξινομικές ομάδες επιτρέπει την απορρόφηση υγρών. Και οι χειλικές και οι γναθικές προσακτρίδες είναι καλά αναπτυγμένες. Οι κεραίες είναι νηματοειδείς και αποτελούνται από πολλά άρθρα. Πολλές φορές οι κεραίες είναι μεγαλύτερες από το σώμα και σε μήκος μπορούν να αποκτούν το πολλαπλάσιο των πτερύγων. Οι σύνθετοι οφθαλμοί κατά κανόνα είναι μικροί. Σε πολλά είδη συναντούμε τρία οφθαλμίδια.
Ο προθώρακας είναι μικρός, ο μεσοθώρακας και ο μεταθώρακας είναι μεγάλοι, γιατί περιέχουν τους μύες για τα πόδια και για τις πτέρυγες. Η κοιλία είναι επιμήκης με κοντούς κέρκους. Συνίσταται από δέκα ουρομερή. Τα λεπτά πόδια μοιάζουν μεταξύ τους και καταλήγουν σε πενταμερείς ταρσούς.
Χαρακτηριστικά των προνυμφών
Και στις προνύμφες φαίνεται η συγγένεια με τα λεπιδόπτερα. Οι προνύμφες των τριχοπτέρων μοιάζουν με τις κάμπιες των πεταλούδων. Διακρίνονται όμως δυο τύποι, που ονομάζονται campodeiform (σε φόρμα του εντόμου Campodea, Εικ. 4 πάνω) και eruciform (σε φόρμα κάμπιας Εικ. 4 κάτω). Και τα δύο έχουν κοιλιακούς πόδες (εδρικούς ψευδόποδες) όπως οι κάμπιες των πεταλούδων.